Audronė Girdzijauskaitė

Audronė Girdzijauskaitė (g. 1938 m. kovo 18 d. Kaune) – Lietuvos teatrologė, dailėtyrininkė, humanitarinių mokslų daktarė.

 Biografija 
Gyd. V. Girdzijausko duktė. 1963 m. baigė A. Lunačiarskio teatro meno institutą Maskvoje. 1989 m. menotyros kandidatė.

1964–1973 m. dirbo Istorijos instituto Menotyros sektoriuje. 1973–1982 m. Vilniaus universitete dėstė teatro istoriją. 1983–1988 m. dirbo Lietuvos konservatorijos Muzikos teorijos laboratorijoje, 1988–1990 m. – Filosofijos, sociologijos ir teisės institute. Nuo 1990 m. dirba Kultūros, filosofijos ir meno institute (iki 2002 m. Lietuvos kultūros ir meno institutas). Nuo 1995 m. Lietuvos muzikos ir teatro akademijos dėstytoja, nuo 1996 m. docentė.

Mokslinių tyrimų pagrindinės sritys: teatro istorija ir teorija, scenografija, lėlių teatro menas, Rytų teatras.

 Bibliografija 
 Kazimiera Kymantaitė, monografija, 1983 m.
 Jonas Jurašas, straipsnių autorė ir sudarytoja, 1995 m.
 Lėlė ir kaukė, straipsnių autorė ir sudarytoja, 1999 m.
 Amžinoji klajūnė, straipsnių autorė ir sudarytoja, 2004 m., apie pianistę A. Dvarionaitę
 Lietuvių teatro istorija 1929–1935 m., viena autorių, 2000 m.
 Lietuvių teatro istorija 1935–1940, viena autorių, 2002 m.

 Šaltiniai 

Kategorija:Lietuvos menotyrininkai
Kategorija:Lietuvos pedagogai